**ЈП „Комус“ АД Билећа**

**Број: 99-1/24**

**Датум: 5.3.2024.**

**ИЗВЈЕШТАЈ О ПОСЛОВАЊУ ПРЕДУЗЕЋА**

**ЗА ПЕРИОД 01.01 – 31.12.2023.**

 Осим основне дјелатности, чишћења јавних прометних површина, одржавања јавних зелених површина, и прикупљања отпада од физичких и правних лица, ЈП „Комус“ а.д. управља и градским гробљем и градском капелом, те градском пијацом.

 „Комус“ већ дуже вријеме не располаже адекватном опремом за обављање дјелатности. Одвоз комуналног отпада вршио се једним половним аутосмећаром и једним аутоподизачем, који су често у квару. Овакво стање проузрокује застоје са прикупљањем и одвозом отпада.

 Кашњење плата и отежани услови рада, навели су наше раднике који су радили на одржавању градске чистоће да егзистенцију потраже у сусједним општинама. Tренутно на одржавању градске чистоће раде само 4 радника.

 У току 2023. године, исплаћене су стимулативне отпремине за економско-социјално збрињавање 8 радника, који су одобрене прерасподјелом новчаних средстава из буџета опшине Билећа у износу 203.308 КМ.

 Ризик неликвидности предузећа је континуиран. Наплата потраживања од корисника услуга није на задовољавајућем нивоу, што лоше утиче на пословање нашег предузећа. Ово резултира честим блокадама нашег рачуна од стране Пореске управе РС, као и Управе за индиректно опорезивање, што доводи до додатних трошкова принудне наплате и камата, чији износ није нимало занемарљив. Осим тога, цијене за услуге које предузеће пружа одређене су прије 8 година, док је цијена горива знатно порасла, као и плате запослених. Овакве цијене нису довољне да покрију основне трошкове пословања, стога је неопходно у наредном периоду, веће ангажовање већинског власника и локалне заједнице ради опстанка предузећа и побољшања финансијских резултата.

 **ПРЕГЛЕД ПРИХОДА И РАСХОДА**

**ЗА ПЕРИОД 01.01 – 31.12.2023.**

**Преглед прихода на дан 31.12.2023.**

|  |  |  |
| --- | --- | --- |
| **НАЗИВ** | **ИЗНОС КМ** | **ПРОЦЕНАТ** |
| Приход од услуга  | 501.759.99 | 71,16 |
| Приходи од субвенција, дотација | 203.388.99 | 28,84 |
| Приходи из фондова | 0,00 | 0,00 |
| УКУПНО КМ: | 705.148,98 | 100% |

**Структура прихода од услуга на дан 31.12.2023.**

|  |  |  |
| --- | --- | --- |
| **КУПАЦ** | **ИЗНОС КМ** | **ПРОЦЕНАТ** |
| Физичка лица - грађани | 115.617,00 | 23,04 |
| Услуге коришћења градске капеле | 45.290,00 | 9,03 |
| Продаја гробница и гробних мјеста | 42.471,00 | 8,46 |
| Општина Билећа (јавне површине, одр.депонија) | 241.951,00 | 48,22 |
| Правна лица и предузетници | 56.431,00 | 11,25 |
| УКУПНО КМ: | 501.760,00 | 100% |

**Значајне ставке расхода на дан 31.12.2023.**

|  |  |  |
| --- | --- | --- |
| **НАЗИВ** | **ИЗНОС КМ** | **ПРОЦЕНАТ** |
| Трошкови зарада и накнада | 551.547,65 | 84,80 |
| Трошкови материјала | 20.281,92 | 3,12 |
| Трошкови горива и енергије | 23.169,91 | 3,56 |
| Трошкови амортизације | 6.700,47 | 1,03 |
| Порези, доприноси, таксе | 2.083,51 | 0,32 |
| Непроизводне услуге  | 4.024,13 | 0,62 |
| Остали трошкови | 31.366,54 | 4,82 |
| ПТТ услуге и ост.производне услуге  | 11.230,27 | 1,73 |
| УКУПНО КМ:  | 650.404,40 | 100% |

У ставци остали расходи, највећи дио се односи на трошкове принудне наплате и затезне камате.

|  |  |  |  |  |  |
| --- | --- | --- | --- | --- | --- |
| **Р.бр.** | **Назив** |  |  |  | **31.12.2023** |
| 1 | Добитак/губит. прије опор. |   | 54.744,58 |
| 2 | Порез на добит |   | 5.474,46 |
| 3 | Нето добит |   |   | 49.270,12 |

У току 2023. године, ЈП „Комус“ а.д. је остварио добит у износу 49.270,12 КМ.

 **ВД директора**

 Данијела Капор